OzLabs/hebrew-wiki-articles huggingface dataset:
גריגורי בוריסוביץ' דרנובסקי

גריגורי בוריסוביץ' דרנובסקי ברוסית: Григорий Борисович Дерновский; 13 בספטמבר 1910 - 19 בינואר 1974 ) משתתף מלחמהעולם השנייה, מפקד אגד תותחי נ"מ מס' 1181 של אוגדת התותחים החמישית בארמיית המשמר השביעית בחזית הערבות, שקיבל עיטור גיבור ברית המועצות, אלוף-משנה. .

== ביוגרפיה ==
נולד בכפר קולבו, כיום נפת נבלסקי שבמחוז פסקוב, במשפחת איכרים יהודית. קיבל השכלה תיכונית לא שלמה. עבד כמכונאי במפעל בלנינגרד. למד ברבפק באקדמיה למכונאות יערות .

בצבא האדום מאז 1933. בשנת 1936 סיים את לימודיו בבית הספר הצבאי לחשמלאות-טכני, וב-1942 - קורסים באקדמיה הצבאית על שמו של דזרז'ינסקי. חבר במפלגה הקומוניסטית מאז 1937.

עם תחילת הפלישה הגרמנית לברית המועצות היה בחזית. מפקד אגד תותחי נ"מ מס' 1181 (האוגדה החמישית לארטילריה נגד מטוסים, תחילה בארמייה ה-40 שבהמשך הועברה לארמיית המשמר השביעית, חזית הערבות), בדרגת מאיור התארגן וסיפק הגנה אווירית ליחידות של ארמיית המשמר השביעית בקרב קורסק ובצליחת דנייפר.

ב-5 ביולי - 24 בספטמבר 1943, אגד תותחי נ"מ בפיקודו הפיל תשע עשרה מטוסי לופטוואפה, ובצליחת נהר דנייפר ליד הכפר בורודאייבקה שבנפת ורחנדנייפרובסקי במחוז דנייפרופטרובסק הפיל שישה כלִי טיס נוספים.

היה בין הראשונים בין יחידות התקפיות שחצו דנייפר, לקח חלק בהדפת תקיפות נגד של חי"ר וטנקים במובלעת שייצרו בגדה הימנית של הנהר. בסך הכל, במהלך שנות המלחמה, אגד תותחי נ"מ מס' 1181 בפיקודו הפיל ארבעים ושישה מטוסים לרגע הענקת עיטור גיבור ברית המועצות ובהמשך בהענקת עיטור מלחמת המולדת צוינו עוד שתי הפלות בלחימה על שברומניה ובקבלת עיטור הכוכב האדום (שהומר מעיטור אלכסנדר נבסקי) צוינו עוד 11 מטוסים שהופלו בפיקודו בקרבות על שטחה של הונגריה עד להגעת האגד צפונית-מזרחית לבודפשט: סך הכל במהלך המלחמה חמישים ותשעה מטוסי לופטוואפה לכל הפחות.

לאחר המלחמה המשיך לשרת בצבא הסובייטי. בשנת 1954 סיים את לימודיו בקורסים האקדמיים הגבוהים. מאז 1958, פולקובניק (דרגה מקבילה לאלוף-משנה בצה"ל) שוחרר מהצבא הסדיר לכוחות המילואים.

התגורר בטאלין, אז בירת הרפובליקה הסובייטית הסוציאליסטית של אסטוניה. משנת 1959 עבד במפעל "דוויגטל" ("מנוע") במחלקת ניהול הדיור והשירותים הקהילתיים ובמחלקת כוח אדם. מאז 1964 - ראש ההגנה האזרחית במפעל, בהמשך עבד בוועדת המפעל ל- DOSAAF (בפעילותה גדנ"ע הסובייטית).

נפטר ונקב בטאלין בבי הקברות (בתרגום "שביער").

==הערות שוליים==

קטגוריה:מקבלי עיטור הכוכב האדום
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:אנשי הצבא האדום בקרב קורסק
קטגוריה:סובייטים שנולדו ב-1910
קטגוריה:סובייטים שנפטרו ב-1974
פאבל גרג'יקוב

פאבל גֶרְגִ'יקוֹב (בבולגרית: Павел Герджиков; 5 ביולי 1906, שומן, נסיכות בולגריה – 2 ביולי 1985, סופיה, הרפובליקה העממית של בולגריה) היה רופא וחסיד אומות העולם בולגרי אשר ב-1943 בעת גירוש יהודי סופיה, הסתיר בביתו בסופיה את בני משפחת לוי.

==סיפור ההצלה==
פאבל גרג'יקוב נולד בשומן שבבולגריה לדימיטר חריסטוב גרג'יקוב (1878–1930) שהיה מנהל הבנק לחקלאות וחבר במפלגת האיכרים של בולגריה, ולסטפנה (1880–1942) שהייתה מנהלת בית ספר. בילדותו, עברה משפחת גרג'יקוב לסופיה, ובה רכש פאבל השכלה תיכונית. ב-1932 סיים פאבל גרג'יקוב את לימודיו האקדמיים בפקולטה לרפואה באוניברסיטת סופיה, והוסמך כרופא. בהמשך, התמחה באנדוקרינולוגיה בברלין.

הוא שירת בצבא בולגריה וכיהן כמנהל בית החולים הצבאי בסופיה. במסגרת עבודתו טיפל בקצינים בכירים וכן בפקידי ממשל כגון אלכסנדר בלב, וכן ביהודים מקרב קהילת סופיה. במאי 1943 בעת גירוש יהודי סופיה העניק גרג'יקוב מסתור לבני משפחת לוי, אברהם, רעייתו ושתי בנותיו אריקה ויעל. בני המשפחה הוסתרו בביתו מאחורי קיר דמה, עד ינואר 1944, כאשר גרג'יקוב דאג לכל צורכיהם. בהמשך, עלה בידו לספק לבני המשפחה מסמכים מזויפים ולמלט אותם לאחד הכפרים בסביבת סופיה. בשלהי 1944, לאחר הפיכת חזית המולדת של בולגריה נעצר גרג'יקוב, נשפט ונשלח למחנה לעבודת כפייה.

בהמשך, ב-1947 נישא פאבל לאריקה לוי אותה מילט. הזוג עבר לווינה ושם ב-1948 נולדה בתם סטפנה (יהודית). ב-1950 שב גרג'יקוב לסופיה לאחר שנפרד מרעייתו הראשונה ובהמשך ועד 1968 כיהן כנשיא הצלב האדום הבולגרי. הוא הועסק במספר תפקידי רפואה בכירים בבתי חולים סופיה, ונחשב לאחד המומחים הבולטים בבולגריה בתחום הטיפול בסוכרת. הוא נישא בשנית ונולדה לו בת.

ב-29 בינואר 1980 הוכר גרג'יקוב כחסיד אומות העולם. הוא הלך לעולמו בסופיה ב-1985.

==קישורים חיצוניים==
* 

==הערות שוליים==

קטגוריה:בולגרים חסידי אומות העולם
קטגוריה:מצילים בשואה: בולגריה
קטגוריה:סופיה: אישים
קטגוריה:רופאים בולגרים
קטגוריה:אנדוקרינולוגים
קטגוריה:רופאים צבאיים
קטגוריה:בוגרי אוניברסיטת סופיה
קטגוריה:ילידי 1906
קטגוריה:נפטרים ב-1985
מכון האסטרופיזיקה של האיים הקנרים

"הטלסקופ האופטי הנורדי" במצפה הכוכבים Roque de los Muchachos ב[[אי לה פלמה]]
מכון האסטרופיזיקה של האיים הקנרים (בספרדית: Instituto de Astrofísica de Canarias) הוא מכון מחקר אסטרופיזיקלי הממוקם באיים הקנריים. הוא נוסד בשנת 1975 באוניברסיטת לה לגונה. המכון מפעיל שני מצפי כוכבים אסטרונומיים באיים הקנריים: מצפה הכוכבים Roque de los Muchachos בלה פלמה ומצפה הכוכבים טיידה בטנריפה.

המנהל הנוכחי של המכון הוא רפאל רבולו לופז.

בשנת 2016 מונה האסטרופיזיקאי האנגלי סטיבן הוקינג לפרופסור כבוד במכון, המינוי הראשון שנקבע על ידי המכון.

== קישורים חיצוניים ==

* 

* [https://www.iac.es/en/observatorios-de-canarias אתר הבית של המצפה הצפוני]

== הערות שוליים ==

קטגוריה:האיים הקנריים
קטגוריה:מצפי כוכבים
קטגוריה:טנריפה
אדוארד טריפל

אדוארד טריפל (בגרמנית: Eduard Trippel; נולד ב-26 במרץ 1997) הוא ג'ודוקא גרמני המתחרה בקטגוריית המשקל עד 90 ק"ג. טריפל הוא זוכה מדליית הכסף בקטגוריית המשקל בה מתחרה וזוכה מדליית הכסף יחד עם משלחת הג'ודו הגרמנית מאולימפיאדת טוקיו (2020).

==קריירה==
בשנת 2017, טריפל החל לייצג את גרמניה בקטגוריית המשקל עד 90 ק"ג. בתחרויות הגראנד סלאם הספיק טריפל להשיג מדליית כסף בקאזאן 2021 בנוסף לשלוש מדליות ארד נוספות בפריז ואוסקה 2018 ואבו דאבי 2019. בינואר 2021, הוא זכה במדליית הארד במסגרת תחרות המאסטרס, שהתקיימה הפעם בדוחה, קטר.

באולימפיאדת טוקיו (2020), טריפל עשה את דרכו אל חצי הגמר כאשר בדרך הוא ניצח את נמניה מיידוב הסרבי, גוואק דון-האן הדרום קוריאני וכריסטיאן טוט ההונגרי. בשלב חצי הגמר, הוא ניצח את מיכאל זגאנק הטורקי. לעומת זאת, הוא כשל בניסיונו לזכות במדליית הזהב, כשהפסיד ללאשה בכאורי הגאורגי וכתוצאה מכך הסתפק במדליית הכסף. בתחרות הקבוצתית, טריפל זכה במדליית הארד יחד עם נבחרת גרמניה.

==קישורים חיצוניים==

קטגוריה:ג'ודוקא גרמנים
קטגוריה:ג'ודוקא באולימפיאדת טוקיו (2020)
קטגוריה:גרמנים שנולדו ב-1997
לוקה מחיידזה

לוּקָה מְחֶיידְּזֶה (בגאורגית: ლუკა მხეიძე, בצרפתית: Luka Mkheidze; נולד ב-5 בינואר 1996) הוא ג'ודוקא צרפתי ממוצא גאורגי המתחרה בקטגוריית המשקל עד 60 ק"ג. זוכה מדליית הארד באולימפיאדת טוקיו (2020), וסגן האלוף האולימפי באולימפיאדת פריז (2024).

==קריירה==
מחיידזה נולד בינואר 1996 בטביליסי. הוא הגיע לצרפת בתור פליט בשנת 2010. באפריל 2021 זכה במדליית הכסף באליפות אירופה, שהתקיימה בליסבון, זאת לאחר שהפסיד בגמר לפרנסיסקו גאריגוס הספרדי. בפברואר 2023 זכה במדליית זהב בטורניר גראנד סלאם תל אביב 2023 במשקל 60 ק"ג.

באולימפיאדת טוקיו (2020) הצליח לנצח את פרנסיסקו גאריגוס בשלב שמינית הגמר והתקדם עד לשלב חצי הגמר, כשבדרך גבר על ארטם לסיוק האוקראיני ברבע הגמר. בשלב חצי הגמר, הוא נחל הפסד ליאנג יונג-ווי, שייצג את הוועד האולימפי של טאיפיי הסינית וכתוצאה מכך הוא נשר לקרב על מדליית הארד במסגרת בית הניחומים. בקרב זה הוא גבר על קים וון-ג'ין הדרום קוריאני ובעקבות זאת זכה במדליית הארד.

==קישורים חיצוניים==

==הערות שוליים==

קטגוריה:ג'ודוקא צרפתים
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:זוכי מדליית ארד אולימפית מצרפת
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-1996
UDF 2457

UDF 2457 הוא כוכב מסוג ננס אדום הנמצא בשדה האולטרה-עמוק של האבל. מרחקו הוא כ-59,000 שנות אור (כ-18 קילופארסק) מכדור הארץ. הוא בוער בבהירות נראית עמומה מאוד של 25.

קוטר גלקסיית שביל החלב הוא כ-100,000 שנות אור, והשמש נמצאת במרחק של כ-25,000 שנות אור מהמרכז הגלקטי. הננס האדום UDF 2457 עשוי להיות אחד הכוכבים הרחוקים ביותר המוכרים בתוך המרכז הגלקטי של שביל החלב. ייתכן כי הוא נמצא בצבירי כוכבים (כגון M54 ו-NGC 2419) וזרמי כוכבים הממוקמים רחוק יותר בהילת הספירה הגלקטית.

==קישורים חיצוניים==
* 

==הערות שוליים==

קטגוריה:ננסים אדומים
ארמה ברנמן פיק

ארמה ברנמן פיק (באנגלית: Irma Brenman Pick; נולדה ב-1934, נפטרה ב-2023) היא פסיכולוגית ופסיכואנליטיקאית יהודיה בריטית ילידת דרום אפריקה, נשיאת החברה הפסיכואנליטיקאית הבריטית בשנים 1997–2000. נודעה בעבודתה בנושא העברה נגדית.

==קורות חיים==
ארמה ברנמן פיק נולדה בדרום אפריקה, בת למשפחה יהודית, וגדלה שם. קיבלה תואר ראשון במדעי החברה מאוניברסיטת ויטווטרסראנד ביוהנסבורג. בגיל 20 נישאה לד"ר אייב פיק, ובשנת 1955 עברו שניהם ללונדון, להתמחות כפסיכואנליטיקאים. היא הצטרפה לקליניקת טוויסטוק לשם התמחות בפסיכותרפיית ילדים. בשנת 1960 החלה התמחות בפסיכותרפיית מבוגרים, ובאותה שנה נולד בנה הבכור. שנה לאחר מכן התאלמנה. בשנת 1975 נישאה לד"ר אריק ברנמן, שנפטר בשנת 2012.

בעבודתה הושפעה מעבודותים של מלאני קליין, וילפרד ביון והרברט רוזנפלד. בשנים 1997–2000 כיהנה כנשיאת החברה הפסיכואנליטיקאית הבריטית . 

בשנת 2018 יצא לאור אוסף מאמריה Authenticity in the Psychoanalytic Encounter: The Work of Irma Brenman Pick, בעריכת מ. פחרי דייוידס ונעמי שביט, העוסק בעבודתה.

==קישורים חיצוניים==
* [https://vimeo.com/135566666 Irma Brenman Pick on her 80th birthday], Vimeo
* [https://psychoanalysis.org.uk/our-authors-and-theorists/irma-brenman-pick Irma Brenman Pick], The Institute of Psychoanalysis
* [https://vimeo.com/ondemand/pccbrenmanpick/ 25th Annual Melanie Klein Lecture with Irma Brenman Pick], Vimeo

==הערות שוליים==

קטגוריה:נפטרות ב-2023
קטגוריה:בוגרות אוניברסיטת ויטווטרסראנד
קטגוריה:פסיכואנליטיקאים בריטים
קטגוריה:פסיכואנליטיקאים יהודים
קטגוריה:יהודים דרום אפריקאים
קטגוריה:יהודיות בריטיות
קטגוריה:מהגרים מדרום אפריקה
קטגוריה:בריטים שנולדו ב-1934
קטגוריה:בריטיות שנולדו ב-1934
דווייט מקניל

דווייט ג'יימס מת'יו מקניל (באנגלית: Dwight James Matthew McNeil; נולד ב-22 בנובמבר 1999) הוא כדורגלן אנגלי, המשחק בעמדת הקיצוני באברטון.

== קריירת מועדונים ==
מקניל נולד ברוצ'דייל שבמנצ'סטר רבתי לטרייסי ומאטי מקניל, שהיה כדורגלן מקצועי בליגת הפוטבול ליג ושיחק בקבוצות סטוקפורט קאונטי ומקלספילד טאון. מקניל נהג לצפות באופן קבוע באביו משחק כדורגל והתחיל לשחק כדורגל בעצמו במרכז הספורט JJB בטראפורד<ref name=":0"></ref>. בגיל חמש הוצעה לו ההזדמנות להצטרף לאקדמיה של מנצ'סטר יונייטד, המועדון בו תמך בילדותו. הוא נשאר באקדמיה של המועדון עד גיל 14 וכשהחל להיאבק על דקות שוחרר מהמועדון.<ref name=":0" />

שבוע לאחר שחרורו ממנצ'סטר יונייטד עבר להתאמן בברנלי.<ref></ref> ביולי 2016 הוענקה לו מלגה לשנתיים והיה חבר קבוע בקבוצה של המועדון עד גיל 18. ב-10 באפריל 2018, לאחר סיום המלגה, חתם על חוזה מקצועי לשנתיים עם אופציה לשנה שלישית.<ref></ref> ב-13 במאי 2018 ערך את הופעת הבכורה שלו בקבוצה הראשונה במחזור הסיום של עונת 2017/2018 בהפסד 1–2 לבורנמות'. הוא כבש את שערו הראשון במועדון בניצחון 0–2 על וסטהאם יונייטד ב-30 בדצמבר 2018. ב-16 באוקטובר 2020 חתם מקניל על חוזה ארוך טווח בברנלי עד 2024.

ב-28 ביולי 2022 חתם באברטון.<ref></ref> ב-6 באוגוסט ערך הופעת בכורה בקבוצה, בהפסד 0–1 לצ'לסי. ב-1 באוקטובר כבש שער בכורה בקבוצה, בניצחון 1–2 על סאות'המפטון.

== קריירה בינלאומית ==
במרץ 2019 זומן מקניל לראשונה לסגל נבחרת אנגליה עד גיל 20, במשחקי ההכנה ליורו U20 מול פולין ופורטוגל. הוא ערך את הופעת הבכורה שלו בהפסד 1–3 מול לפולין. במאי 2019 הוא נכלל בסגל U20 לטורניר טולון 2019 וכבש את שערו הראשון במהלך הניצחון 0–4 על גואטמלה ב-11 ביוני 2019.

ב-30 באוגוסט 2019 נכלל מקניל לראשונה בסגל נבחרת אנגליה עד גיל 21. הוא ערך את הופעת הבכורה שלו ב-11 באוקטובר בתיקו 2-2 עם סלובניה.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ברנלי
קטגוריה:כדורגלני אברטון
קטגוריה:אנגלים שנולדו ב-1999
קאלום וילסון

קאלום אדי גרהאם וילסון (באנגלית: Callum Eddie Graham Wilson; נולד ב-27 בפברואר 1992) הוא כדורגלן אנגלי, המשחק בעמדת החלוץ בניוקאסל יונייטד ובנבחרת אנגליה.

== קריירת מועדונים ==
וילסון התחיל את דרכו באקדמיה של קובנטרי סיטי, בה ערך את הופעת הבכורה שלו בקבוצה הבוגרת של המועדון ב-12 באוגוסט 2009 בהפסד 0–1 בגביע הליגה מול הארטלפול יונייטד. הוא ערך את הופעת הבכורה שלו בליגה כשנכנס כמחליף מול קווינס פארק ריינג'רס בדצמבר 2010. בעונת 2013/2014, ביסס וילסון את מקומו בהרכב הפותח. לאחר 11 משחקי ליגה בלבד וילסון כבש 10 שערים. הוא סיים את העונה כמלך השערים השלישי בליגה עם 22 שערים וגם הרוויח לעצמו מקום בקבוצת השנה של איגוד הכדורגלנים המקצוענים בליגה (PFA). וילסון זכה בפרס שחקן החודש בליגה הראשונה לחודש מרץ, וגם זכה בפרס מלך השערים של המועדון שלו, ובפרס שחקן העונה של אוהדי קובנטרי סיטי.

בינואר 2011 הושאל וילסון לקטרינג טאון.<ref></ref> הוא שיחק 17 משחקים וכבש שער אחד בלבד.

ב-29 בדצמבר 2011, הוא חתם בטאמוורת' בהשאלה לחודש. הוא ערך את הופעת הבכורה שלו במועדון בתיקו 2-2 מול אלפרטון טאון. הוא כבש שער אחד בשלוש הופעות.

ב-4 ביולי 2014, חתם וילסון בבורנמות'. הוא כבש פעמיים בהופעת הבכורה שלו במועדון, בניצחון 0–4 על האדרספילד טאון. בעונתו הראשונה במועדון, וילסון עזר למועדון לעלות לפרמייר ליג לראשונה בתולדות המועדון, והיה למלך השערים של הקבוצה באותה עונה, כשכבש 20 שערי ליגה.

ב-22 באוגוסט 2015, כבש וילסון את שערו הראשון בבפרמייר ליג כשכבש שלושער מול וסטהאם יונייטד. ב-26 בספטמבר 2015, הוא קרע את הרצועה הצולבת הקדמית בברכו הימנית במשחק מול סטוק סיטי ונעדר מהמגרשים עד אפריל 2016. הוא קרע שוב את הרצועה הצולבת הקדמית, הפעם בברכו השמאלית ב-1 בפברואר 2017.

ב-7 בספטמבר 2020 חתם וילסון בניוקאסל יונייטד לארבע שנים.<ref></ref>

הוא ערך את הופעת הבכורה שלו ב-12 בספטמבר, וכבש את השער הראשון בניצחון 0–2 על וסטהאם יונייטד. ב-30 בינואר 2021, כבש וילסון את שערו ה-50 בפרמייר ליג בניצחון 0–2 על אברטון.

עונת 2022/2023 הייתה עונת שיא של וילסון מבחינת כיבוש שערים כאשר כבש 18 שערי פרמייר ליג ועזרה לקבוצה לסיים במקום השלישי ולהעפיל לליגת האלופות.

== קריירה בינלאומית ==
וילסון זומן לראשונה לסגל נבחרת אנגליה עד גיל 21 בנובמבר 2014 לקראת משחקי הידידות נגד פורטוגל וצרפת. הוא ערך את הופעת הבכורה שלו ב-17 בנובמבר בהפסד 2–3 לצרפת.

בנובמבר 2018 זומן לראשונה לסגל נבחרת אנגליה למשחק הידידות נגד ארצות הברית ולמשחק במסגרת ליגת האומות נגד קרואטיה. הוא ערך את הופעת הבכורה שלו ב-15 בנובמבר מול ארצות הברית באצטדיון ומבלי, וכבש בדקה ה-77 בניצחון 3-0. בכך הפך לשחקן הראשון של בורנמות' שכובש שער עבור נבחרת אנגליה.

נכלל בסגל נבחרת אנגליה לטורניר מונדיאל 2022.

== חיים אישיים ==
וילסון נולד בקובנטרי, ווסט מידלנדס, להורים ממוצא ג'מייקני.<ref name=":0"></ref> הוא נשוי לסטייסי, ואב לשניים.<ref></ref><ref></ref>

== קישורים חיצוניים ==

* 
* 

== הערות שוליים ==

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:קובנטרי: כדורגלנים
קטגוריה:כדורגלני קובנטרי סיטי
קטגוריה:כדורגלני בורנמות'
קטגוריה:כדורגלני ניוקאסל יונייטד
קטגוריה:כדורגלני נבחרת אנגליה
קטגוריה:כדורגלני מונדיאל 2022
קטגוריה:אנגלים ממוצא ג'מייקני
קטגוריה:אנגלים שנולדו ב-1992
יצחק מקס רובינוב

ד"ר יצחק מקס רובינוב () היה מנהל קבוצת עזרה מדיצינית ציונית אמריקנית והסתדרות מדיצינית הדסה אחרי מלחמת העולם הראשונה בארץ ישראל, הוגה תנועת הביטוח הסוציאלי בארצות הברית וממניחי היסודות למערכת בריאות ציבורית-שוויונית בארץ ישראל ולאחריה במדינת ישראל.

==קורות חיים==
רובינוב נולד בגרודנו ברוסיה, למקס ואסתר. משם היגר לארצות הברית ב-1893, בה למד רפואה באוניברסיטת ניו יורק. לאחר מכן למד סוציולוגיה וסטטיסטיקה והחל לגבש משנה רפואית ציבורית-שוויונית.

רובינוב ניסה לקדם "חוק בריאות" שייטיב עם מצבם העגום של הפועלים. כישלונה של "האגודה האמריקנית לתחיקת עבודה" (AALL) בקידום החוק הביא אותו לידי אבטלה. הנרייטה סאלד, מזכירת ארגון ציוני אמריקה, חיפשה מחליף לניהול קעמצ"א (קבוצת עזרה מדיצינית ציונית אמריקנית) שייסדה הסתדרות ציוני אמריקה במימון ארגון הג'וינט. רובינוב, חסר המעש והלא-ציוני, נרתם למשימה. הקבוצה, שהייתה ארגון הצלה רפואה זמני, יצאה לארץ ישראל בתחילה בלעדיו ביוני 1918, והוא הצטרף אליה חודשים מספר אחר כך.

בארץ ישראל התחיל לממש את רעיונותיו הסוציאליסטיים תוך כדי מאבק ברפואה הפרטית החסרה במשאבים שפעלה בארץ ישראל. גישתו של הארגון (קעמצ"א) שבראשו עמד הייתה שהחולים ישלמו על פי מצבם הכלכלי, עניים יהיו פטורים מתשלום כלל, ואילו הרופאים יהיו מנועים לעבוד בכל עבודה אחרת ותהיה להם חובה לעבוד בכל מקום שהארגון ישלחםּ.

רובינוב גרס ששירותי רווחה ומערך סניטרי ביישובים היהודיים ובשכניהם הערבים שזורים בעבודת הרפואה.

הארגון גדל בתקופת רובינוב מכ-40 אנשים לכדי 400. הצלחתה של הקבוצה גרמה לגורמים בהסתדרות הציונית לנסות להכפיף את הקבוצה על משאביה תחת חסות ההסתדרות, אך רובינוב התנגד לכך בכל תוקף. עם כניסת הסתדרות הדסה לניהול מלא של הקבוצה, עזב רובינוב את ארץ ישראל בדצמבר 1922.

בשל ההכרה במיומנות הניהול של רובינוב, מינתה אותו ההסתדרות הציונות בארצות הברית כמנהלה. ב-1928 נבחר כמזכיר מסדר בני ברית וב-1934 נוסדה ביוזמתו לשכה "להגנת כבוד ישראל באמריקה".

==קישורים חיצוניים==
* 

==הערות שוליים==
ידידתי פליקה

ידידתי פליקה (באנגלית: My Friend Flicka) הוא סרט קולנוע אמריקאי מסוגת סרט לכל המשפחה משנת 1943 בבימויו של הרולד שוסטר, עם רודי מקדואל, פרסטון פוסור וריטה ג'ונסון בתפקידים הראשיים.

התסריט מבוסס על ספר הילדים רב המכר "ידידתי פליקה" של מרי אוהרה משנת 1941.

הצלחת הספר הניעה את אוהרה לכתוב שני ספרי המשך: "Thunderhead" ב-1943 ו"הדשא הירוק של ויומינג" ("Green Grass of Wyoming") ב-1946. גם הם עובדו לקולנוע - סער, בנה של פליקה (1945) והדשא הירוק של ויומינג (1946). בסרט הראשון והשני משתתפים אותם שחקנים.

ב-1956–1957 הופקה סדרת טלוויזיה "ידידתי פליקה" ב-39 פרקים ברשת CBS. ב-2006 הופק עיבוד מודרני בשם "פליקה" והמשך "פליקה 2" (2010).

==תקציר העלילה==
רוב מקלאולין (פרסטון פוסטר) ואשתו נל (ריטה ג'ונסון) הם בעלי חווה לגידול סוסי מוסטנג בשם "Goose Bar" בוויומינג. איתם גר בנם בן העשר, קן (רודי מקדואל). קן להוט אחרי הסוסים ורוצה שיהיה לו סייח שיוכל לאלף אותו. הוא מזניח את לימודי וציוניו גרועים. אביו גוער בו כל הזמן אך אמו רכה יותר ומנסה לשכנע את האב כי אם יהיה לקן סייח, הוא יקבל עליו אחריות וזה ישפר גם את התנהגותו ואת ציוניו.

איתם נמצאים בחווה גם העובד הראשי גאס (ג'יימס בל) עם בתו הקטנה הינדי (דיאנה הייל) והעובד טים (ג'ף קורי).

קן בוחר בסייחה בת שנה "פליקה" וגאס מסביר לו שהשם "פליקה" פירושו "ילדה קטנה" בשוודית. פליקה היא בתה של הסוסה "רוקט". רוקט היא צאצאית של סוס פרא בשם "אלבינו" שחדר לחווה והרביע מספר סוסות. רוקט אינה ממושמעת ופעמים רבות ברחה מהחווה עם פליקה תוך שבירת הגדרות. מגדל סוסי המרוץ צ'ארלי מגיע לחווה ובוחן את כושר ריצה של רוקט שמצליחה לדהור במהירות של 35 מיל בשעה. הוא רוכש אותה ב-500 דולר אך בעת המעבר היא משתוללת, נוגחת בשער החווה ושוברת את מפרקתה.

רוב מוכר את הסוסים צאצאי "אלבינו" אך קן מתחנן שישאיר את פליקה שאביה הוא סוס ההרבעה "באנר" שיותר נוח ורוב מסכים ומעביר את האחריות לקן.

קן מתחיל לאמן את פליקה הפראית לקול עקיצותיה ולגלוגה של הינדי. הוא נופל מספר פעמים אך מצליח להרגיע אותה. באחת הפעמים נפצעת פליקה מהגדר ומתפתח זיהום ברגלה.

הטיפול לא עוזר ורוב מחליט לסיים את חייה ומטיל זאת על גאס. קן מתחנן לגאס שיידחה זאת למחר. בלילה יורד גשם חזק וקן יוצא ורואה את פליקה מוטלת בתוך שלולית. הוא נצמד אליה כל הלילה ובבוקר מוצא אותם גאס.

קן נתקף בחום גבוה ורופא מוזעק. הגשם ממשיך ובלילה יוצא רוב לחסל את פליקה אבל אינו מסוגל. פומת ההרים מתכוננת לתקוף את רוב אבל פליקה מבחינה בה ומזהירה אותו בצהלתה. רוב מתעורר ויורה בפומה. הוא אסיר תודה לפליקה ומחליט לא לירות בה.

קן שומע את הירייה ובטוח שפליקה מתה. כעבור מספר ימים הוא מבריא ורוב וגאס מוליכים אותו להיפגש עם הפתעת חייו - פליקה הבריאה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רודי מקדואל
|קן מקלאולין
|
|-
|פרסטון פוסטר
|רוב מקלאולין
|אבא
|-
|ריטה ג'ונסון
|נל מקלאולין
|אמא
|-
|ג'יימס בל
|גאס
|עובד בחווה
|-
|דיאנה הייל
|הינדי
|בתו של גאס
|-
|ג'ף קורי
|טים
|עובד בחווה
|-
|ארתור לופט
|צ'ארלי
|מגדל סוסי מרוץ
|}

==קישורים חיצוניים==

* [https://www.youtube.com/watch?v=FYPsDRRdaiM על מרי אוהרה וספרי "פליקה"], באתר יוטיוב
* [https://www.tcm.com/tcmdb/title/84327/my-friend-flicka#overview ידידתי פליקה], באתר TCM

==הערות שוליים==

קטגוריה:סרטי 1943
קטגוריה:סרטי דרמה אמריקאיים
קטגוריה:סרטי ילדים
קטגוריה:סרטי פוקס המאה ה-20
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים לכל המשפחה
קטגוריה:סרטים על סוסים
בן זיידמן

ממוזער
בן זיידמן (נולד ב-29 בנובמבר 1984), הוא מלחין, כותב ומפיק מוזיקלי המתמחה בהפקות מוזיקליות לתיאטרון, טלוויזיה וקולנוע.

==ביוגרפיה==
זיידמן הוא מפיק מוזיקלי לתיאטרון, מחזות זמר, טלוויזיה וקולנוע. בוגר מגמת תיאטרון, תיכון כצנלסון. בוגר בית הספר לתסריטאות בהנהלת עידית שחורי. בוגר רימון בית ספר למוסיקה, במגמת הלחנה ועיבוד.

זיידמן הלחין מוזיקה לסרטים ולסדרות ואף הלחין את השיר "מי ייתן לי את הכוח".<ref></ref>

מנהל מוזיקלי של המחזמר "בילי אליוט" שהועלה בישראל, בקיץ 2016.

אוף ברודוויי: מרץ 2016, קומפוזיציה, עיבודים והפקה מוזיקלית.

בשנת 2019 בן זיידמן היה מועמד לפרס האוסקר של הסטודנטים.

ב-2023 בן זוכה פרס אופיר על המוזיקה המקורית הטובה ביותר 

בין היתר, זיידמן הפיק פסקולים להצגות ילדים. בשנת 2008 הוא הפיק את המוזיקה להצגות הילדים: "חגיגת השירים של דתיה בן-דור" ו"עליסה בארץ הפלאות".

== חיים אישיים ==
מאז שנת 2017, זיידמן מתגורר בלוס אנג'לס.

== קישורים חיצוניים ==
* 

* [https://youtu.be/dBQZv2mNNGQ Ben Zeadman ShowReel]
* [https://youtu.be/jlKmu_Zawgk Disney's Mickey Saves Christmas Soundtrack | Christmas Is Nearly Here - Laura Schein & Ben Zeadman]

== הערות שוליים ==

קטגוריה:מוזיקאים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:בוגרי רימון בית ספר למוסיקה
קטגוריה:מהגרים מישראל לארצות הברית
קטגוריה:ישראלים שנולדו ב-1984
פסטיבל פיוז'ן

פסטיבל הפיוז'ן הוא פסטיבל מוזיקה ואומנויות בעל אופי תרבותי נגדי. הוא מתקיים בשדה תעופה צבאי לשעבר בשם מוריץ איירפארק בלארץ , במקלנבורג-מערב פומרניה, בצפון מזרח גרמניה. שם הפסטיבל מתואר לעיתים קרובות באותיות אותיות קיריליות בשם Фузион, אך מבוטא כמו המילה האנגלית fusion [הגייה: ]. את הפסטיבל השנתי יזמו חברי הארגון הקולטורקוסמוס בשנת 1997. הפסטיבל נמשך ארבעה עד שישה ימים, בדרך כלל בסוף יוני. בשנת 2016 התקיים אירוע פסטיבל פיוז'ן מ-3 ביוני עד 29 ביולי, ואשר משך אליו כ-70,000 משתתפים. אירוע זה שווה בגודלו לפסטיבל ברנינג מן בשנת 2015.<ref></ref>

סגנונות מוזיקליים שונים מיוצגים בפסטיבל, אך הליין אפ לא מפורסם לפני כן. בפסטיבל יש נוכחות בעיקר למוזיקה אלקטרונית, אך אין הגבלה סגנונית, ומשתתפי הפסטיבל עשויים להביא כלים משלהם. הפסטיבל מקיים גם פסטיבל קולנוע. המשתתפים יכולים להביא מייצגי אמנות משלהם ולהופיע בתלבושות אמנותיות. רק אוכל צמחוני נמכר בשטח הפסטיבל.

הפסטיבל מייצר אזור אוטונומי זמני וסביבה טרנספורמטיבית. בשל יחסו האוונגרדיסטי ומגוון האמנות, תואר פסטיבל הפיוז'ן כפסטיבל "ברנינג מן האירופאי".<ref name="fest300"></ref>

== מאפייני הפסטיבל ==
הפסטיבל משלב את כל הסגנונות של סצנת המוזיקה האלקטרונית המחתרתית וסגנונות שונים אחרים, לפעמים בהתאם למשתתפים שבוחרים לנגן מוזיקה משלהם.<ref>"[http://berlin-enjoy.com/10-great-german-festivals-in-2014/ Review: "10 Great German Dance Festivals in 2014" on 'Berlin Enjoy']"</ref> הוא מתואר כמרחב שאנשים הולכים לשחרר את דעתם מחיי היומיום שלהם, עבודות, לימודים ואחריות אחרת. היא תוצאה של חיפוש אחר אלטרנטיבה באמצעות מוזיקה, למערכת "אנשים נאלצים לחיות בה". אנשים הולכים לפיוז'ן כדי לחוות דרך אחרת לחיות ולחיות, כאשר חווית אחד את השני בחופשיות, שיתוף אהבה למוזיקה ולאמנות מחבר בין סצנות ומוחות שונים. הפסטיבל מאפשר למשתתפים נודיזם לבחירה. מתקני אמנות כוללים אמנויות ביצוע, יצירות אמנות סטטיות, פסלים, מכוניות אמנות וצורות שונות אחרות.<ref></ref>

== אתר הפסטיבל ==
מיצב "Dancing Desert" בפסטיבל פיוז'ן בשנת 2014
פסטיבל הפיוז'ן החל בשנת 1997 ליד העיר לארץ שבצפון מזרח גרמניה.<ref>"[http://www.residentadvisor.net/event.aspx?473758 Review of Fusion Festival on "Resident Advisor"]"</ref>

המיקום נמצא בשטח המקורי המכוסה בדשא של שדה התעופה הצבאי המרכזי בתקופת הרייך השלישי, "Erprobungsstelle Rechlin". צפונית לשדה התעופה המודרני רכלין-לארץ. האתר נרכש לראשונה על ידי האימפריה הגרמנית בשנת 1916 כמקום מחקר ואימון תעופה, ופתח את המתקן לשימוש על ידי שירות האוויר הגרמני באוגוסט 1918. לאחר הקמת הלופטוואפה בשנת 1935, שימש השדה כמתקן הניסוי המרכזי של מטוסי הצבא של הרייך השלישי עד תחילת 1945, והוא נתפס על ידי הצבא האדום הסובייטי ב-2 במאי 1945, לשימושו של חיל האוויר הסובייטי. במקום האנגרי בטון מכוסים דשא (בונקרים בפועל) מאותה תקופה ששימשו למטוסי קרב סובייטים (ומכאן התעתיק הקירילי של שם הפסטיבל ושלבים שונים, שכן כתובות קיריליות רבות היו עדיין באתר). שדה התעופה נפתח מחדש לשימוש אזרחי בשנת 1994 ונמכר לקבוצת "Müritz Airpark" בשנת 2010.<ref></ref>

==קישורים חיצוניים==

* 

== הערות שוליים ==

קטגוריה:פסטיבלי מוזיקה
קטגוריה:פסטיבלי קולנוע
קטגוריה:מוזיקה אלקטרונית
קטגוריה:גרמניה: פסטיבלים
קטגוריה:מקלנבורג-מערב פומרניה
קטגוריה:גרמניה: פסטיבלי מוזיקה
לליב סיון

לליב סיון (נולדה ב-24 ביולי 1981) היא במאית, שחקנית, ויוצרת ישראלית.

== ביוגרפיה ==
סיון נולדה וגדלה בקריית גת. למדה בתיכון רוגוזין קריית גת. שירתה בצה"ל כמפקדת מחלקת טירוניות והשתחררה לאחר שירות קבע בדרגת סגן. לאחר השחרור מצה"ל עברה להתגורר בבריסל ועבדה בשגרירות ישראל באיחוד האירופי. לאחר מכן חזרה לישראל והחלה את לימודיה האקדמיים. בשנת 2011 סיימה לימודי תואר ראשון בקולנוע וטלוויזיה באוניברסיטת תל אביב <ref></ref> והמשיכה ללימודי אמנות חזותית במדרשה לאמנות בבית ברל. 

סיון החלה את דרכה המקצועית בבימוי בעולם הווידאו קליפים והציגה עבודות וידאו ארט בתערוכות שונות<ref name=":0"></ref>. 

בשנת 2022 זכתה בפרס האקדמיה הישראלית על בימוי סדרת הנוער לחינוכית: "מיוחדת", שכתבו ויצרו מיכל קופר-קרן וליאור ירון. 

ביימה, כבמאית נוספת, בסדרות "בשבילה גיבורים עפים", "ביום שהאדמה רעדה", "אזהרת מסע", "ירושלים" ועוד.

בשנת 2018 זכתה בפרס השחקנית בפסטיבל הסרטים הבינלאומי חיפה עבור תפקידה כאליס בסרט "עירום", עליו הייתה גם מועמדת לפרס אופיר<ref name=":0" />.

בשנת 2020 שיחקה לצד תומר קאפון בסדרת הטלוויזיה "אחד על אחד" ששודרה בכאן 11<ref></ref>. 

בשנת 2024 הוציאה סינגל ראשון בשם "אני ואת" אותו הלחין והפיק אדם גורליצקי.

== קישורים חיצוניים ==

* 

== הערות שוליים ==

קטגוריה:שחקניות ישראליות
קטגוריה:במאיות ישראליות
קטגוריה:קריית גת: אישים
קטגוריה:בוגרי תיכון רוגוזין (קריית גת)
קטגוריה:בוגרות המדרשה לאמנות
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:שחקנים ישראלים
קטגוריה:במאים ישראלים
קטגוריה:בוגרי המדרשה לאמנות
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:זוכי תחרות פרסי הטלוויזיה לילדים ולנוער: במאים
קטגוריה:ישראליות שנולדו ב-1981
קטגוריה:ישראלים שנולדו ב-1981
The Bomb

"The Bomb" (בעברית: "הַפְּצָצָה") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, (2020).<ref name=":3"></ref> השיר יצא לאור ב-16 ביולי 2020, בהוצאת חברת התקליטים אנני מלודי רקורדס, כסינגל השני מתוך האלבום.<ref name=":3" /> ב-13 באוגוסט 2020 פורסם ביוטיוב האודיו הרשמי שלו.<ref></ref>

כאשר "The Bomb" יצא לאור, הופנו כלפיו שבחים ביקורתיים רבים מטעם אתרי המוזיקה, כולל ב-NME ובפיצ'פורק.<ref></ref><ref name=":1"></ref>

== רקע וכתיבה ==
השיר נכתב על ידי אנני וסטפן סטורם והופק על ידי סטורם גם כן בדומה ל-"American Cars".<ref name=":3" /><ref name=":0"></ref> "The Bomb" נכתב בהשראת המותחן האפוקליפטי Miracle Mile מ-1988.<ref name=":3" /> אנני וסטפן סטורם החלו לעבוד על השיר בסטוקהולם אך עברו לברגן כדי להמשיך בתהליך היצירה שלו. אנני הסבירה:

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-250 אלף השמעות.<ref></ref>

== ביקורת ==
"The Bomb" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם The Line of Best Fit סיפרה אנני כי:

בפיצ'פורק נכתב על "The Bomb" כי הוא: "נכלל בפסקול שאנני יצרה עבור הסרט הדמיוני שלה, עליו מתבסס Dark Heart עצמו".<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!כלל העולם
|16 ביולי 2020
|הזרמת מוזיקה • הורדה דיגיטלית
|רגילה
|אנני מלודי
| style="text-align:center;" |<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אנני
קטגוריה:שירים באנגלית
קטגוריה:שירים שנכתבו על ידי אנני
בית החולים רפאל

בית החולים רפאל הוא בית חולים פרטי השוכן בפארק עתידים בתל אביב.

המבנה החדש של בית החולים נפתח בחודש מאי 2020 ומעניק שירותים רפואיים במגוון תחומים.
== פעילות ==
בית החולים פועל מתוקף רישיון שנרכש מבית החולים מרב שנסגר. בית החולים הוא בבעלות חברת אבעד מרכזים רפואיים בע"מ שבשליטת חיים דור (46%), ויתרת האחזקה מתחלקת (שווה בשווה) בין משפחת רקנאטי (נפתלי השקעות), הראל חברה לביטוח ומשפחת פז. מנכ"ל בית החולים הוא רו"ח רון משה, שעמד בראשות בית החולים מרב ובעברו עבד בהרצליה מדיקל סנטר.

בבית החולים מופעלים חדרי ניתוח בשילוב טכנולוגיות ומערכות רובוטיות מתקדמות, מחלקות התאוששות, טיפול נמרץ, מחלקות אשפוז, מכונים רפואיים ומרכזי רופאים, מחלקה בינלאומית ועוד. בית החולים רפאל מתמחה במערכי כירורגיה רובוטית, כירורגיה כללית, אורתופדיה, גסטרואנטרולוגיה, אורולוגיה, גינקולוגיה, פלסטיקה, אף אוזן וגרון ועוד.

לצד מערך הניתוחים קיימים בבית החולים מכונים רפואיים ובכלל זה בריאות האישה (בדיקות ממוגרפיה, אולטראסאונד, גינקולוגיה ועוד) ומכון אנדוסקופי (בדיקות גסטרוסקופיה, קולונוסקופיה ועוד). במבנה בית החולים שוכנות מרפאות פרטיות נוספות הפועלות בשיתוף פעולה עם בית החולים ובהן מכון דימות המבצע צילומי רנטגן, אולטרסאונד ו-CT ומרפאות מומחים בתחומים השונים.

חדרי הניתוח ברפאל מצוידים בטכנולוגיות רפואיות מתקדמות בהן הרובוט הלפרוסקופי דה וינצ'י מדגם X, המשמש לניתוחי אורולוגיה, כירורגיה כללית, חזה וגינקולוגיה בגישה זעיר-פולשנית. רפאל הוא בית החולים היחיד בישראל שמחזיק ברובוט MAKO של Stryker לניתוחי החלפת מפרקי ברך וירך. 

לבית החולים שיתופי פעולה עם הביטוחים המשלימים של קופות החולים וחברות הביטוח.

== קישורים חיצוניים ==

* 
* 

קטגוריה:תל אביב-יפו: בתי חולים
קטגוריה:רפואה פרטית בישראל
Raid: Shadow Legends

Raid: Shadow Legends הוא משחק פרימיום סלולרי שפותח ופורסם על ידי מפתחת המשחקים הישראלית פלאריום. גרסת המשחק למחשב יצאה ב-21 בינואר 2020.<ref></ref>

== המשחק ==
Raid: Shadow Legends הוא משחק תפקידים, גאצ'ה המבוסס על עולם פנטזיה.<ref name="venturebeat.com"></ref> סיפור המשחק מתרחש בעולם הבדיוני של טלריה, שנכנע לאדון האופל "סירות'". שחקנים לוקחים את תפקיד הלוחם טלריאני העתיק שקם לתחייה כדי להביס את אדון האופל ולהשיב את השלום וההרמוניה בשטח. על השחקנים להרכיב צבא לקרבות במסגרות כגון טירות, מבוכים, מדבריות ומקדשים המוגנים על ידי אויבים ובעלי ברית.<ref name="venturebeat.com"/> במהלך המשחק, השחקנים צוברים שרדס (באנגלית: Shards), כלים המכילים את נשמתם של לוחמי העבר. השרדס מגיעים בארבעה סוגים בעלי מאפיינים שונים. למשחק יש שתי צורות מטבע: כסף, שקל יחסית להשיג, ואבני חן שהרבה יותר קשה לרכוש. יש גם עלות באנרגיה להפעלת כל אחד משלבי הקמפיין והצינוק. בלי אנרגיה לא ניתן להתקדם בקמפיין, הוא נגמר מהר, ואחרי היום הראשון השחקנים יצטרכו להיזהר מאוד שלא לבזבז אותו.

המשחק מורכב בעיקר מקמפיין לשחקן יחיד המונע סיפורים בעלות שתים עשרה רמות, כל רמה מורכבת משבעה שלבים עם שלוש רמות קושי.<ref name="venturebeat.com"/> הקמפיין לשחקן יחיד משלב בתוכו אספקטים של משחקים מרובי משתתפים, הארנה (באנגלית: Arena), כדי לדרג השחקנים. שחקנים יכולים גם להצטרף לקלאנים (באנגלית: Clans), שבאמצעותם נלחמים חברים בבוס שבט יחד, מה שמביא פרסים לשחקנים.

הנרטיב של המשחק נכתב על ידי פול סי. ר. מונק,<ref name="venturebeat.com"/> והמשחק מאמץ סגנון אמנות מערבי, עם דמויות מציאותיות, ובנוי בהשראת פנטזיה אפלה.

== ביקורת ==
המשחק ספג ביקורת שלילית עקב קמפיין הפרסום הנרחב שלו, ובראשם החסות שלו עם מספר יוצרי תוכן של יוטיוב וטוויץ'.<ref></ref> דבר זה הוביל לכך שהמשחק הפך לתופעת אינטרנט.<ref></ref> הוא זכה לשבחים על הגרפיקה שלו, אך הוא זכה לביקורת בשל המודל העסקי של -עסקאותיו. מגזין הגיימרים "פוקט-גיימר" שיבח על הדמויות ועל ה"האיכות הגרפית העצומה", "המעוצבות להפליא והנפשה וכן חוויה נדיבה לשחקנים חדשים". עם זאת, גם המונטיזציה האגרסיבית של המשחק זכתה לתשומת לב.<ref></ref><ref></ref> גמזבו שיבחו את המשחק על כך שהוא ש"המראה אנימה אופייני בסגנונו למראה פנטסטי מציאותי ואפל יותר", והמשיכו לכתוב על "חוויה מהממת באמת, עם כמה מהנפשות ההתקפה המשובחות והאפקטים הסביבתיים היפים שראינו ב ז'אנר עד כה." עם זאת, המאמר מבקר גם את המונטיזציה הבסיסית של המשחק, ומציין כי ההתקדמות היא קשה, "במיוחד אם אינך מתכוון להוציא כסף בפועל על השדרוגים השונים".<ref></ref> בלוסטאקס שיבחו גם את מראה המשחק ואמרו, "האנימציות פשוט מרהיבות, עם האיכות האהובה שאתה כמעט ולא רואה במשחקים האלה", והסיקו כי "שחקנים שנהנים מקרב פנטזיה בגישה מציאותית יותר - בדומה לשר הטבעות - סביר להניח שיהיה לו זמן טוב מאוד עם המשחק Raid: Shadow Legends."<ref></ref> אתר הטכנולוגיה הדרום אפריקאי htxt.africa שיבח את הגרפיקה, אך טענו כי בסך הכל היה משעמם עם יותר מדי מונטיזציה.<ref></ref> גיימרים של Droid אמרו שהמשחק לא מביא דבר חדש לז'אנר ה-RPG של סוגת משחקי הגאצ'ה.<ref></ref>

==קישורים חיצוניים==
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי Windows
קטגוריה:משחקי תפקידים ממוחשבים
קטגוריה:משחקי תפקידים מרובי-משתתפים אונליין
קטגוריה:משחקי וידאו משנת 2018
קטגוריה:משחקי וידאו שפותחו בישראל
קטגוריה:מחלוקות פרסום ושיווק
סער, בנה של פליקה

סער, בנה של פליקה (באנגלית: Thunderhead, Son of Flicka) הוא סרט קולנוע אמריקאי מסוגת סרט לכל המשפחה משנת 1945 בבימויו של לואיס קינג, עם רודי מקדואל, פרסטון פוסור וריטה ג'ונסון בתפקידים הראשיים.

התסריט מבוסס על ספר הילדים רב המכר "Thunderhead" של מרי אוהרה משנת 1943 והוא סרט המשך לידידתי פליקה מ-1943.

ב-1946 הופק סרט המשך "הדשא הירוק של ויומינג", לפי הספר השלישי בטרילוגיה של אוהרה, ("Green Grass of Wyoming").

==תקציר העלילה==
שנתיים לאחר העלילות המתוארות ב"ידידתי פליקה", מגלה קן מקלאולין (רודי מקדואל) ש"פליקה" המליטה סייח לבן ("אלבינו"). הסייח מתנהג באופן פראי והילדי (דיאנה הייל) בתו של הפועל הראשי גאס (ג'יימס בל) מכנה אותו "שדון" (Goblin).

קן מגלה לאביו רוב (פרסטון פורסט) ולשכנם, מגדל סוסי המרוץ צ'ארלי (ראלף סאנפורד) כי שלח את פליקה לרעות באחו ביחד עם סוס המרוץ של צ'ארלי "האפאלאצ'י" שהוא האבא של הסייח ובגלל זה יש לו יכולת דהירה מהירה.

קן רוצה להשתתף במרוץ הסוסים עם גובלין כדי שיוכל לזכות בפרס של 5,000 דולר שיאפשר לו לימודים בקולג'. רוב מהסס אבל האם נל (ריטה ג'ונסון), תומכת בקן.

קן מתחיל לאלף את הסייח. נל מחליטה לשנות את שמו. היא מסתכלת בשמים ורואה ענן סופה ומחליטה לקרוא לו "סער" ("Thunderhead").

קן תולה את כל עתידו ב"סער" אך במרוץ שמתחיל יפה, כושל "סער" וקן נאלץ לעזוב את התחרות. הוטרינר קובע כי ל"סער" יש קרע בגיד וכי לא יוכל להשתתף בעתיד בתחרויות.

קן מיואש וגם מצב החווה בכי רע. הסוס הפראי "אלבינו" פלש לחווה ולקח בשבי מספר גדול של סוסים.

רוב וקן ושני הפועלים יוצאים ביחד עם "סער" לחפש את "אלבינו". בינתיים נתקל מרביע הסוסות, המוסטנג השחור "באנר" ב"אלבינו" ובמאבק בניהם הוא נפצע ורוב ממית אותו בירייה.

המצוד אחרי "אלבינו" נמשך. "סער" מגלה אותו ומתפתח מאבק קשה בין שני הסוסים הלבנים שבסופו הורג "סער" את "אלבינו". הם מוצאים את כל הסוסים ש"אלבינו" לקח בשבי. "סער" מוביל את כולם לחווה שניצלה מפשיטת רגל.

לאחר מכן נפרד מהם "סער" כדי להיות מלך חדש בממלכה שלו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רודי מקדואל
|קן מקלאולין
|
|-
|פרסטון פוסטר
|רוב מקלאולין
|אבא
|-
|ריטה ג'ונסון
|נל מקלאולין
|אמא
|-
|ג'יימס בל
|גאס
|עובד בחווה
|-
|דיאנה הייל
|הינדי
|בתו של גאס
|-
|רוברט פילמר
|טים
|עובד בחווה
|-
|ראלף סאנפורד
|צ'ארלי
|מגדל סוסי מרוץ
|}

==קישורים חיצוניים==

* [https://www.youtube.com/watch?v=AGmbQD9daro סער, בנה של פליקה], באתר יוטיוב
* [https://www.tcm.com/tcmdb/title/93261/thunderhead-son-of-flicka/#overview סער, בנה של פליקה], באתר TCM

קטגוריה:סרטי 1945
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים אמריקאיים מבוססי ספרים
קטגוריה:סרטים על סוסים
קטגוריה:סרטי דרמה אמריקאיים
קטגוריה:סרטים לכל המשפחה
קטגוריה:סרטי ילדים
שלמה רנשבורג

ד"ר הרב שלמה רנשבורג (בהונגרית: Ranschburg Salamon; לוז'ה, 26 באפריל 1816 – גיור, 1 בינואר 1895) היה רב, דוקטור לפילוסופיה, רבה של העיר גיור בהונגריה. אביהם של המוציא לאור ויקטור רנשבורג, ושל פאל רנשבורג, רופא.

== ביוגרפיה ==
שלמה רנשבורג נולד בלוז'ה שבצ'כיה במשפחת רבנים ותיקה. שם היה לאביו שמואל רנשבורג בית מדרש לתלמוד. אמו הייתה אווה שייר. שלמה רנשבורג למד בפראג פילוסופיה, משפטים ומתמטיקה גבוהה שם קיבל את הדוקטרט ובשנת 1855 סמיכה לרבנות. הוא קרא מחדש בשפת המקור את הומרוס בגיל 60, העריך את הסופר האהוב עליו טקיטוס, ודיבר צרפתית ואנגלית (בנוסף לגרמנית ולהונגרית). בשנת 1853 קיבל תפקיד של סגן רב בלאן פטשאו (בוהמיה); עם קבלת הסמיכה לרבנות הפך ב-25 בפברואר 1855 לרב של קהילת גיור, וכיהן בתפקידו במשך 40 שנה עד מותו. אשתו הייתה אסתר (אמילי) רנשבורג (בתם של אברהם ברל ושל אליזבת, אווה הירש). נולדו להם עשרה ילדים מהם שמונה הגיעו לבגרות.

הוא הפך את הידע הרב שלו בתלמוד לאנציקלופדיה של כל מה שהתלמוד כולל בכל מקצוע מדעי, (עם הערות ביקורתיות שלו), בסדר אלפביתי; מתוך עבודה זו נותרו 400 גליונות כמורשתו הספרותית, שכוללים שמונה עשר מספרי התלמוד. השלמת העבודה נעצרה על ידי מותו.

== לקריאה נוספת ==
* Szinnyei József: Magyar írók élete és munkái XI. (Popeszku–Rybay). Budapest: Hornyánszky. 1906. (חייהם ויצירותיהם של סופרים הונגרים)
* [https://www.arcanum.com/en/online-kiadvanyok/Lexikonok-magyar-irok-elete-es-munkai-szinnyei-jozsef-7891B/r-A2FE9/ranschburg-salamon-A3ABF/ ביוגרפיה של שלמה רנשבור] ב-Arcanum
* לקסיקון יהודי הונגרי. 1929. עורך פטר אויווארי. הרב [http://mek.oszk.hu/04000/04093/html/szocikk/14042.htm שלמה רנשבורג]
* לקסיקון ביוגרפי של העיר גיור. Ed. Frigyes Grábics, Sándor Domonkos Horváth, Ferenc Kucska. גיור, ספריה עירונית גיור, 1999.
* לקסיקון ביוגרפי של גיור. 2 Ed. Frigyes Grábics, Sándor Domonkos Horváth, Ferenc Kucska. גיור, ספרייה עירונית על שם ארז'בט גלגוצי, 2003.
* [https://www.geni.com/people/Dr-Salamon-Ranschburg/6000000011734273458 שלמה רנשבורג], באתר GENI
* [https://www.gyorikonyvtar.hu/gyel/index.php/Ranschburg_Salamon שלמה רנשבורג]
* [https://www.egyhazforum.hu/index.php/10-folyoirat/cikkek/sulypont/625-a-gyori-ranschburg-salamon-rabbi-es-csaladja-a-magyar-kulturaert משפחת שלמה רנשבורג לרבות ילדיהם] 

קטגוריה:רבנים הונגרים
קטגוריה:רבנים נאולוגים
קטגוריה:אנשי דת יהודים
קטגוריה:משפחת רנשבורג
קטגוריה:ילידי 1816
קטגוריה:נפטרים ב-1895
וילק טכנולוגיות

וילק טכנולוגיות בע"מ (עד נובמבר 2021 נקראה ביומילק בע"מ), היא חברה ציבורית ישראלית, העוסקת בפיתוח מדעי וטכנולוגי של ייצור מרכיבי חלב מתורבת מתאי שד ועטין. מנכ״לית החברה היא מורן עטר והמדענית הראשית היא פרופ׳ נורית ארגוב-ארגמן.

==היסטוריה==

עד לשנת 2020 עסקה החברה, שנקראה פנטזי נטוורק בע"מ, בהשקעות בתחומים שונים. באוקטובר 2020 התקשרה החברה בהסכם מיזוג עם חברת ביומילק טכנולוגיות בע"מ העוסקת בפיתוח חלב מתורבת, ותחום זה הפך לתחום פעילותה העיקרי, תוך שהיא נפרדת מתחומי פעילותה הקודמים. ב-2 במרץ 2021 שינתה החברה את שמה ל"ביומילק בע"מ", וב-11 בנובמבר 2021 שינתה החברה את שמה לשמה הנוכחי, "וילק טכנולוגיות בע"מ".

החברה עוסקת במחקר ופיתוח מדעי של טכנולוגיות לייצור חלב מתורבת, על בסיס קניין רוחני שהוא תולדה של מסחור מחקר שנערך בפקולטה לחקלאות של האוניברסיטה העברית על ידי ד"ר נורית ארגוב-ארגמן וקניין רוחני שפותח בחברה. לצורך הפיכת המחקר למסחרי התקשרה החברה בהסכם עם יישום - החברה לפיתוח המחקר של האוניברסיטה העברית בירושלים.

== מו״פ ==
בטבע, השומן המופרש מחלב אם עטוף במעטפת ייחודית הנוצרת בתוך תאי האפיתל של בלוטת החלב. כך נשמרת יעילותו הביולוגית החשובה לבריאות התינוק המוזן, החל משמירה על שלמות דופן המעי, דרך מניעת דלקות ועד התפתחות מערכות נוירו-עצביות במוח.

צוות הפיתוח של החברה שוקד על פיתוח שיטות ייחודיות ואנליזות המהווים קו ראשון בחזית טכנולוגיית המזון בייצור מרכיבי חלב מתורבת בכלל ומרכיבי חלב אם בפרט. הצוות הגיע לפריצת דרך מדעית משמעותית בגידול תאי אפיתל אימורטליים הומניים שמקורם ברקמת שד, ותפקידם לשמש כתאים יצרניים המפרישים רכיבי חלב, בהם שומן אם.

פריצת הדרך המדעית של החברה נחלקת לשניים:
* פיתוח מרכיבי חלב מתאי חלב אם או בקר ע״י טכנולוגיה שמייצרת חלוקת תאים והתרבותם - פיתוח שנועד לייצור מזונות בעלי ערכים תזונתיים חשובים, לרבות מזון לתינוקות.
* פיתוח תאים אימורטליים (בעלי חיי נצח) אשר אינם מוגבלים בכמות חלוקת התאים כמו תאים רגילים, ולכן הם בעלי פוטנציאל ייצור מאסה שתאפשר נפח ייצור בהיקפים תעשייתיים, ללא תלות במעבדה.

==קישורים חיצוניים==
* 
* 
* עידו אסיאג, [https://www.funder.co.il/article/117514 הנהלת חברת טכנולוגיית המזון ביומילק פתחה את המסחר לרגל רישום המניות בבורסה], באתר "Funder", 19 באפריל 2021

== הערות שוליים ==

קטגוריה:חברות הנסחרות בבורסה לניירות ערך בתל אביב
קטגוריה:רחובות: חברות
קטגוריה:תעשיית חלב בישראל
דן הופרט

דן איתמר (דני) הוּפֶּרְט (17 בינואר 1944 – 4 ביוני 2019) היה כימאי פיזיקלי ישראלי ופרופסור מן המניין בבית הספר לכימיה באוניברסיטת תל אביב.

== ביוגרפיה ==
הופרט נולד בתל אביב.

את כל תאריו רכש באוניברסיטת תל אביב. את לימודיו לתואר ראשון עשה במסגרת המחזור הראשון של בית הספר לכימיה, והשלים את חובותיו בשנת 1967. את לימודיו לתואר שני סיים בשנת 1970 ומיד לאחר מכן המשיך ללימודי תואר שלישי בכימיה בהנחיית פרופ' יהושע יורטנר. את עבודת הדוקטורט, שעסקה בתהליכי רלקסציה אלקטרוניים במצבים מעוררים של מולקולות גדולות, הגיש בשנת 1974.

באותה שנה יצא הופרט לארצות הברית ושהה כעמית בתר-דוקטורי במעבדות בל. עם חזרתו לישראל בשנת 1977, הצטרף לבית הספר לכימיה באוניברסיטת תל אביב כחבר סגל, ובשנת 1990 קודם לדרגת פרופסור מן המניין.

בשנת 1994 מונה הופרט לדקאן מיוחד לענייני עלייה, וכיהן בתפקיד זה עד לשנת 2001. בשנים 2010–2014 הופקד על הקתדרה לתהליכים כימיים שם אמריקו-לטאי.

בשנת 2012 יצא הופרט לגמלאות אך המשיך לעסוק במחקר פעיל גם לאחר מכן.

במרץ 2019 נערך בבית הספר לכימיה סימפוזיון לכבודו, עם מלאות לו 75.

התגורר בכפר סבא. בחודשים האחרונים לחייו לקה במחלה נוירולוגית, ונפטר ביוני 2019. הותיר אחריו את רעייתו, זכריני, ואת ילדיהם.

== מחקר ==
מחקרו של הופרט עסק בתופעות מולקולריות במצב המעורר, ובפרט בצורונים הנקראים פוטו-חומצות. אלה הן מולקולות המשנות את החומציות שלהן במצב המעורר, בכעשרה סדרי גודל ביחס למצב היסוד שלהן. המולקולות אותן חקר הופרט, עוררו ממצב היסוד האלקטרוני באמצעות תהליכים מושרי קרינת על-סגול ואור נראה הנישאת על גבי פולסי לייזר בתחום הפמטושנייה.

הופרט חקר את בשיטות קצב מעבר הפרוטון מהפוטו-חומצות אל מולקולות אחרות המשמשות כבסיס כימי. במחקרו מצא הופרט כי פוטו-חומצות חזקות מעבירות פרוטון למים ולכהלים בתוך פרק זמן של 100 פמטו-שניות, בו כל אופני התנודה המולקולריים אינם פעילים, למעט ויברציות מהירות.

בשלהי שנות פעילותו התמקד הופרט במציאת תופעות פוטו-חומציות בחומרי טבע, ובפרט בצמחים.

== קישורים חיצוניים ==
* [https://www.tau.ac.il/profile/dhuppert דף אישי], באתר אוניברסיטת תל אביב

== הערות שוליים ==

קטגוריה:כימאים ישראלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: כימיה
קטגוריה:כפר סבא: אישים
קטגוריה:אישים הקבורים בבית הקברות מנוחה נכונה כפר סבא
קטגוריה:ישראלים שנולדו ב-1944
קטגוריה:ישראלים שנפטרו ב-2019
ספירו דנקוב

סְפִּירוֹ דֶנְקוֹב (בבולגרית: Спиро Денков; 1919, סופיה, ממלכת בולגריה – 10 בספטמבר 1996, תל אביב-יפו, ישראל) היה איש ציבור וחסיד אומות העולם בולגרי אשר ב-1943 בעת גירוש יהודי סופיה, הבריח מזון לחברו מיקו עופר אשר נכלא במחנה הריכוז סומוביט. יקיר העיר תל אביב-יפו לשנת 1988.

==סיפור ההצלה==
ספירו דנקוב נולד ב-1919 בסופיה והתגורר בשכונה היהודית יוּצְ'בּוֹנָאר (בבולגרית: Ючбунар). לאחר גירוש יהודי סופיה סייע דנקוב למשפחות יהודיות במזון ובכסף, והבריח מזון לחברו מיקו עופר שנכלא במחנה הריכוז סומוביט. בשלהי 1944 לאחר הפיכת חזית המולדת של בולגריה החל דנקוב לסייע ליהודים מקרב קהילת סופיה להבריח את הגבול לרומניה לצורך עלייה בלתי ליגאלית לארץ ישראל המנדטורית, ובכללם שמואל רפאל ושני אחיו.

ב-30 באפריל 1947 ארבו אנשי משטרת ביטחון הפנים הבולגרית לקבוצת יהודים שחצו את הגבול בשטח בית הקברות של העיר סיליסטרה ופתחו באש. שניים נהרגו והשאר נעצרו ונשלחו למחנות הסגר. בעקבות התקרית נעצרו ראשי ההסתדרות הציונית בבולגריה ובכללם בנימין ארדיטי והם שוחררו לאחר מספר ימים בעקבות לחץ של פוליטיקאים ושל חברי פרלמנט שונים. בעקבות האירועים נעצרו גם משתפי פעולה מקרב אזרחי בולגריה ובכללם דנקוב. הוא נשפט ונכלא למשך שבעה חדשים.

ב-1969 החליט דנקוב לעלות לישראל. 27 יהודים יוצאי בולגריה להם סייע דנקוב במהלך מלחמת העולם השנייה פנו למשרד הפנים בבקשה להעניק לספירו דנקוב אזרחות ישראלית, ופנייתם התקבלה. ב-5 בינואר 1971 הוכר דנקוב כחסיד אומות העולם. ב-1988 זכה לאות יקיר העיר תל אביב. הוא הלך לעולמו בתל אביב ב-1996, ונקבר בבית הקברות בקריית שאול.

==קישורים חיצוניים==
* 

==הערות שוליים==

קטגוריה:בולגרים חסידי אומות העולם
קטגוריה:מצילים בשואה: בולגריה
קטגוריה:סופיה: אישים
קטגוריה:אישים הקבורים בבית הקברות קריית שאול
קטגוריה:יקירי תל אביב-יפו לשנת 1988
קטגוריה:חסידי אומות העולם שהוכרו במבצע חסד אחרון
קטגוריה:ישראלים שנולדו ב-1919
קטגוריה:ישראלים שנפטרו ב-1996
נחלה חקלאית

תוכנית היסטורית של המושב הראשון נהלל, המחולק לנחלות
בישראל, "משק חקלאי" מהווה יחידה כלכלית עצמאית; ב"נחלה" הכוונה לקרקע חקלאית בגודל שנקבע על ידי הרשויות המוסמכות המיועדת למתיישב לצורך מגוריו ופרנסתו מהמשק החקלאי שפותח או יפותח בה. "נחלה בודדת" היא נחלה שאינה מהווה חלק מן השטחים המוחזקים על ידי אגודה שיתופית חקלאית.

== היסטוריה ==
המושג "נחלה" נובע מהמקורות, ומתייחס לירושת קרקע או אחיזה בקרקע, כפי שהתנהלו שנים עשר השבטים בארץ, ככתוב: "וַיִּקַּח יְהוֹשֻׁעַ אֶת-כָּל-הָאָרֶץ, כְּכֹל אֲשֶׁר דִּבֶּר יְהוָה אֶל-מֹשֶׁה, וַיִּתְּנָהּ יְהוֹשֻׁעַ לְנַחֲלָה לְיִשְׂרָאֵל כְּמַחְלְקֹתָם, לְשִׁבְטֵיהֶם; וְהָאָרֶץ שָׁקְטָה מִמִּלְחָמָה".

המושג "נחלה", בפירושו המודרני, קיים מאז נוסדו לראשונה מושבי העובדים החל משנות ה-20 של המאה ה-20; בשונה מהמושבה והקיבוץ שהיו צורות היישוב הכפריות הציוניות הראשונות, התפתח הרעיון של מושב עובדים שאפשר למשפחה לקיים משק חקלאי עצמאי. לצורך כך הוגדרה יחידת הבסיס, נחלה, כחלקה בעלת שטח מינימלי, שיאפשר למשפחה חקלאית ובן-ממשיך להתפרנס בכבוד מעיבוד חקלאי, על בסיס עבודה עצמית ושיווק במסגרת שיתופית של אגודה שיתופית.

שטחי הנחלות הוקצו על ידי המוסדות המיישבים ולאחר קום המדינה, על ידי המדינה. שטחים אלה מוגדרים כקרקעות הלאום, מנוהלים על-ידי רשות מקרקעי ישראל ובעל הזכויות בנחלה הוא "בר רשות".

== מצב משפטי ==
הנחלות במושבים כפופות מבחינה קניינית למספר בעלי עניין: רשות מקרקעי ישראל (מנהלת הקרקע), בחלק מהמושבים הסוכנות היהודית (המיישבת), ההאגודה השיתופית וכל אחד מהמתיישבים החקלאים, שהם בעלי הזכויות בקרקע כ"בר רשות". זאת, כל עוד חלקת המגורים אינה מהוונת (בוצעה "חכירה לדורות"). בצד כפיפות תכנונית לחוק התכנון והבנייה והוועדה המקומית לתכנון ובנייה.

הנחלה היא יחידת הקרקע הבסיסית ב"חוזי המשבצת" בין האגודה השיתופית במושב ובין בעלי קרקעות הלאום באמצעות רשות מקרקעי ישראל<ref></ref>. בישראל כ-400 מושבים חקלאיים שבהם מתקיימות נחלות חקלאיות, ובסך הכל כ-30,000 נחלות<ref></ref>.

שטחי הנחלות משתנים בהתאם לאזור בארץ ומוגדרים על פי תקן הנחלה שהגדיר משרד החקלאות לאותו מושב.

כל נחלה בנויה ממספר חלקים: חלקה א’ היא החלקה שבה נמצאים חלקת המגורים והשטח החקלאי הצמוד אליה. בחלקת המגורים ניתן להקים את מבני המגורים ומבני משק אחרים של המתיישב בנחלה, והשטח החקלאי הצמוד מיועד כולו לעיבוד החקלאי; חלקה ב' מיועדת גם היא לעיבוד החקלאי של המתיישב ויכול שאינה מחוברת לחלקה א'; חלקה ג' מיועדת לעיבוד משותף ביוזמת האגודה השיתופית<ref></ref><ref></ref>.

עקב מורכבות קניינית ותכנונית זו, ובראש ובראשונה הדרישה ההיסטורית להחזקת הנחלה על ידי בעל זכויות, זוג או פרט, ללא אפשרות לחלוקתה או העברת הזכויות בנחלה למספר יורשים שאינם זוג, בשנים האחרונות חלו תמורות משמעותיות בכללים החלים על נחלות, כגון אפשרות לעגן את זכויותיו של המתיישב בקרקע או לפצל מגרש מהנחלה<ref></ref><ref></ref>.

== קישורים חיצוניים ==
* [https://land.gov.il/doclib1/271.pdf דוגמה לחוזה חכירה במושב עובדים], באתר רשות מקרקעי ישראל

== הערות שוליים ==

קטגוריה:ישראל: חקלאות
קטגוריה:המושב
.cl

היא סיומת אינטרנט מדינית (ccTLD) השייכת לצ'ילה. הסיומת נוצרה בשנת 1987 ומנוהלת על ידי אוניברסיטת צ'ילה.<ref></ref> הרשמה של תת-סיומות תחת סיומת אינטרנט זאת מותרת לכולם, כפי שנקבע בתקנה הנוכחית להפעלת רישום שמות תחת הסיומת .CL מאז דצמבר 2013,<ref></ref> מה שביטל את הדרישה של נרשמים זרים ליצור קשר מקומי בעזרת RUN, מספר הזיהוי הלאומי הצ'יליאני.

רישום דומיינים הכוללים אותיות עם הדגשה (á, é, í, ó, ú), ñ ו- ü נפתחו בשנת 2005 לציבור.<ref></ref>

מאז אפריל 2011, הסיומת תומכת ב-DNSSEC.<ref></ref>

מיקרוסופט עשו שימוש בסיומת בעזרת Domain Hack בשביל ליצור את הרשת חברתית המקוונת שלה So.cl. אורקל גם עושים שימוש עם ה-Domain Hack על מנת ליצור קיצור URL לאתרם ולשירותם ora.cl.

== תמיכה ב IPv6 ==
בדוח של הוריקן אלקטריק ממאי 2012, הסיומת מופעלת בתמיכה של IPv6 ועם שרתים ב-IPv6.<ref></ref>

== קישורים חיצוניים ==
* 
* [https://www.iana.org/domains/root/db/cl.html IANA .cl מידע על הסיומת]
* [https://www.nic.cl/normativa/CL-IDN-policy.html חוקים תחת השימוש בסיומת .cl]

== הערות שוליים ==

קטגוריה:צ'ילה: תקשורת
ספין (סרט)

ספין (באנגלית: Spin) הוא סרט טלוויזיה אמריקאי, מסוגת וידאו-דאנס, התבגרות ודרמה, אשר בוים על ידי מנג'ארי מקיג'אני על פי תסריט מאת קרלי שטיינר וג'וש א. כגן. בסרט מככבים אוואנטיקה ואנדנפו, מירה סיאל, אבהאי דאול, אריאן סימהאדרי, מייקל בישופ, ג'אבריל קוק, קרי מדרס ואנה קאת'קארט.

הסרט, המשמש כסרט ה-110 של סרטי ערוץ דיסני, הופק על ידי Disney Channel Original Productions והופץ על ידי Disney–ABC Domestic Television. שידור הבכורה של הסרט היה בארצות הברית בערוץ דיסני ב-13 באוגוסט 2021. בישראל הסרט שודר לראשונה בערוץ דיסני ישראל ב-31 באוגוסט 2021, במסגרת "ספיישל סוף הקיץ".

== תקציר העלילה ==
לאחר מות אמה, מתבגרת בשם ריאה קומאר עובדת במסעדה של משפחתה, בזמן שהיא סובלת מהסערות הרגשיות של אביה. עם זאת, היא מתאהבת בתקליטן, דבר הגורם לתשוקתה למוזיקה להתעורר מחדש.

== צוות השחקנים והדמויות ==
* אוואנטיקה ואנדנפו בתור ריאה קומאר, מתבגרת ממשפחה רב לאומית, שמגלה את כישרונה האמיתי עם התאהבותה בתקליטן.
* מירה סיאל בתור אשה, סבתה הרוחנית של ריאה.
* אבהאי דאול בתור ארווינד, אביה של ריאה.
* אריאן סימהאדרי בתור רוהן, אחיה הצעיר של ריאה.
* מייקל בישופ בתור מקס.
* ג'אבריל קוק בתור ווטסון.
* קרי מדרס בתור ג'ינג'רס.
* אנה קאת'קארט בתור מולי.

== הפקה ==
ב-17 במרץ 2020 דווח על פיתוח הסרט עבור שירות הסטרימינג דיסני+, כמו כן פורסם שמנג'ארי מקיג'אני יביים את הסרט על פי תסריט מאת קרלי שטיינר, סלין גייגר וג'וש א. כגן. בנוסף פורסם שזאנה דיוויין תהיה מפיקה בפועל.

ב-20 באוגוסט 2020 דווח שהסרט מפותח מחדש כאחד מסרטי ערוץ דיסני, כאשר רוב צוות ההפקה נשאר אותו דבר, למעט גייגר. באותו חודש לוהקה אוואנטיקה ואנדנפו לתפקיד הראשי, ובחודש ספטמבר הצטרפו אליה מירה סיאל, אבהאי דאול, אריאן סימהאדרי, מייקל בישופ, ג'אבריל קוק, קרי מדרס ואנה קאת'קארט.

הצילום העיקרי של הסרט החל ב-5 באוקטובר 2020 בטורונטו, אונטריו, קנדה והסתיים ב-20 בנובמבר באותה שנה. הסרט צולם גם בברמפטון, שם הקימו סט ששימש כמסעדה.

== הפצה ==
הסרט במקור היה אמור לצאת בשירות הסטרימינג של דיסני, דיסני+, אך לבסוף הוא הופץ בערוצי דיסני השונים. הטיזר הראשון של הסרט הופץ במהלך פרק הסיום של העונה הראשונה של "הסודות של סאלפר ספרינגס". שידור הבכורה של הסרט היה בארצות הברית בערוץ דיסני ב-13 באוגוסט 2021, כאשר צפו בו כ-0.54 מיליון צופים ואחריו שודר הספיישל "היורשים: החתונה המלכותית". בישראל הסרט שודר לראשונה בערוץ דיסני ישראל ב-31 באוגוסט 2021, במסגרת "ספיישל סוף הקיץ".

== קישורים חיצוניים ==

== הערות שוליים ==

קטגוריה:סרטי 2021
קטגוריה:סרטים באנגלית
קטגוריה:סרטי טלוויזיה אמריקאיים
קטגוריה:ערוץ דיסני: סרטי מקור
קטגוריה:סרטי התבגרות
קטגוריה:סרטי דרמה אמריקאיים
Firefly (שיר)

"Firefly" (בעברית: "גַחֲלִילִית") הוא שיר שנכתב על ידי סיי קולמן וקרולין לי בשנת 1958, עבור המחזמר "ג'יפסי" (1959).<ref></ref>

לאחר ש-"Firefly" נכתב עבור המחזמר, הוחלט שלא לכלול אותו בו, אך הוא הוקלט הזמר טוני בנט.<ref></ref> גרסתו הגיעה למקום 20 במצעד הבילבורד הוט 100.<ref></ref>

== גרסאות כיסוי ==
* גרסתו של טוני בנט, שנכללה באלבומו, (1959).<ref></ref>
* גרסתו של קאונט בייסי.<ref></ref>
* גרסתה של ליידי גאגא שהקליטה את השיר עם טוני בנט בשנת 2014 כחלק מאלבומם המשותף, Cheek to Cheek.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1958
קטגוריה:שירי טוני בנט
קטגוריה:שירי ליידי גאגא
קטגוריה:שירים באנגלית
קטגוריה:שירים על בעלי חיים